4. pielikums
Valsts ieņēmumu dienesta rīkotā iepirkuma nolikumam
“VID darbinieku dienesta apliecību izgatavošanas
risinājuma uzturēšana un izejmateriālu piegāde”, 
iepirkuma identifikācijas Nr. FM VID 2026/143 

[bookmark: _Hlk201142732]LĪGUMS Nr. FM VID 2026/143
[bookmark: _Hlk178244069][bookmark: _Hlk82767819]“VID darbinieku dienesta apliecību izgatavošanas risinājuma uzturēšana un izejmateriālu piegāde”

	
	Dokumenta datums ir tā elektroniskās 
parakstīšanas datums



Valsts ieņēmumu dienests, tā ģenerāldirektor_ personā, kur_ rīkojas saskaņā ar ______________ (turpmāk – “Pasūtītājs” vai arī “VID”), no vienas puses, un
[bookmark: _Hlk227841756]__________, tā_  _____________ personā, kur_ rīkojas saskaņā ar _______(turpmāk – Izpildītājs), no otras puses, abi kopā saukti arī kā “Puses”, bet atsevišķi kā “Puse”, pamatojoties uz iepirkuma Nr. FM VID 2026/143 “VID darbinieku dienesta apliecību izgatavošanas risinājuma uzturēšana un izejmateriālu piegāde” rezultātiem, noslēdza šādu līgumu (turpmāk – Līgums):
1. Līguma priekšmets
1.1. Valsts ieņēmumu dienesta (turpmāk – VID) rīcībā esošās darbinieku dienesta apliecību izgatavošanas risinājuma (turpmāk – Risinājums), kas sastāv no HID FARGO plastikāta karšu apdrukas printera HDP5000, digitālās fotokameras Canon EOS 1200D ar zibspuldzi InterfitVenus 150 (turpmāk – Iekārta) un aktuālās programmatūras un draiveriem, uzturēšana (turpmāk – Pakalpojums).
1.2. Atbilstoši VID nepieciešamībai jānodrošina izejmateriālu piegāde, kā arī Risinājuma darbību nodrošinošās iekārtas (printeris, fotokamera, zibspuldze u. c.) piegāde, ja esošās iekārtas remonts nav iespējams, vai ir nelietderīgs (turpmāk – Prece vai Preces). 
1.3. Pakalpojuma ietvaros veicamo minimālo darbu apraksts un Preču tehniskā specifikācija ir noteikti Līguma 1.pielikumā un Pakalpojuma un Preces cena norādīta Līguma 2.pielikumā.
1.4. Pakalpojuma sniegšanas un Preces piegādes vieta, ka arī garantijas nodrošināšanas vieta: Rīga, Talejas iela 1.

2. Līguma summa un norēķinu kārtība
2.1. Līguma kopējā summa ir 31 333,00 EUR (trīsdesmit viens tūkstotis trīssimti trīsdesmit trīs euro un 00 centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošajiem normatīvajiem aktiem.
2.2. [bookmark: _Hlk180140647]Līguma 2.1.apakšpunktā norādītajā kopējā summā ir ietvertas visas summas, kas saistītas ar Preču piegādi un Pakalpojumu nodrošināšanu (izņemot maksu par remonta laikā izmantotajiem materiāliem un detaļām, par kurām Pasūtītājs maksā saskaņā ar tāmi), transporta izdevumiem, garantijām, konsultāciju sniegšanu, nodokļiem (izņemot PVN), nodevām, nepieciešamo atļauju saņemšanu no trešajām personām, un visām citām izmaksām, kas nepieciešamas Līguma savlaicīgai un kvalitatīvai izpildei.
2.3. Par kvalitatīvi sniegto Pakalpojumu Izpildītājs iesniedz Pasūtītājam strukturētu elektronisko rēķinu (turpmāk – e-rēķins) 5 (piecu) darba dienu laikā pēc Pakalpojuma pieņemšanas-nodošanas akta abpusējas parakstīšanas. Pasūtītājs veic samaksu 30 (trīsdesmit) dienu laikā no e‑rēķina saņemšanas dienas. 
2.4. Par pasūtījumam un Līguma nosacījumiem atbilstošu piegādāto Preci Izpildītājs iesniedz Pasūtītājam e- rēķinu 5 (piecu) darba dienu laikā pēc Līguma 3.10.apakšpunktā noteiktā piegādes apliecinošā dokumentā abpusējas parakstīšanas un Pasūtītājs veic samaksu ar pārskaitījumu uz Izpildītāja norēķinu kontu kredītiestādē saskaņā ar Līguma 2.pielikumā norādītajām Preces cenām 30 (trīsdesmit) dienu laikā no dienas, kad Pasūtītājs saņēmis Līguma 10.4.apakšpunktā norādīto Pušu pilnvaroto personu (turpmāk – Pušu pilnvarotās personas) parakstītu Preces piegādi apliecinošu dokumentu un saņēmis no Izpildītāja e-rēķinu, pārskaitot naudu uz Izpildītāja norādīto norēķinu kontu bankā. 
2.5. [bookmark: _Hlk180141160]E-rēķinus Izpildītājs sagatavo e-rēķinu atbilstoši normatīvo aktu prasībām un nosūta Pasūtītājam uz eAdresi: EINVOICE_VID@90000069281. E-rēķins tiek uzskatīts par saņemtu nākamajā darba dienā pēc tā nosūtīšanas uz šajā apakšpunktā norādīto eAdresi.
2.6. Pasūtītājam nav pienākuma izlietot visu Līguma 2.1.apakšpunktā minēto Līguma kopējo summu Līguma darbības laikā un Līgumā noteiktajā kārtībā, pasūtot Pakalpojumus vai Preces.
2.7. Ja piemēroto sankciju dēļ Pasūtītājam nav tiesības veikt samaksu Izpildītājam par faktiski sniegto Pakalpojuma apjomu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 4.1.8. apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
2.8. Par samaksas brīdi uzskatāms naudas pārskaitīšanas datums no Pasūtītāja norēķinu konta.

3. Pakalpojuma nodrošināšanas prasības un Preču piegādes kārtība
3.1. Izpildītājs nodrošina:
3.1.1. Risinājuma tehnikas vienību uzturēšanu un apkopi (apkope atbilstoši ražotāja rekomendācijām, diagnostika, remonts un/vai nomaiņa to bojājumu gadījumā);
3.1.2. izejmateriālu piegādi;
3.1.3. jaunu tehnikas vienību iegādi esošās tehnikas neatgriezeniska bojājuma gadījumā;
3.1.4. apmācības jaunas iekārtas (printeris, fotokamera, zibspuldze u.c.) iegādes gadījumā (ja esošās iekārtas remonts nav iespējams, vai ir nelietderīgs);
3.2. Izpildītājs nodrošina tam pieejamo VID datu drošību un konfidencialitāti atbilstoši Līguma 8.punktā noteiktajām prasībām.
3.3.  Visi piegādātie materiāli, iekārta un Risinājuma elementi pēc attiecīga Preču piegādes apliecinoša dokumenta parakstīšanas ir VID īpašums.
3.4. Ja Pasūtītajam rodas nepieciešamība iegādāties Preci, Izpildītājs par saviem līdzekļiem, izmantojot sev pieejamo darbaspēku un transportu, piegādā oriģinālā ražotāja iepakojumā kvalitatīvu, jaunu un Līguma nosacījumiem atbilstošu Preci Pasūtītājam saskaņā ar Līguma 1.pielikumā norādīto Preces specifikāciju Talejas ielā 1, Rīgā (darba dienās no pirmdienas līdz ceturtdienai no 08:15 līdz 16:00 un piektdienās no 08:15 līdz 15:00), piegādes laiku saskaņojot ar Līguma 10.4.1.apakšpunktā norādīto Pasūtītāja pilnvaroto personu.
3.5. Izpildītājs piegādā Preci Pasūtītājam 5 (piecu) nedēļu laikā no brīža, kad Pušu pilnvarotās personas saskaņoja Izmaksu tāmi.
3.6. Izejmateriālus esošajai drukāšanas iekārtai Izpildītājs piegādā ne vēlāk kā 2 (divu) nedēļu laikā no pasūtījuma nosūtīšanas brīža.
3.7. Preces piegādes pieteikumā Pasūtītāja pilnvarotā persona norāda piegādājamās Preces vienību skaitu, nosaukumu un Preces piegādes adresi (ieskaitot stāvu un telpu), kā arī vēlamo piegādes laiku un elektroniski nosūta to uz Izpildītāja elektroniskā pasta adresi.
3.8. Preces piegāde tiek uzskatīta par veiktu katras attiecīgās Preces piegādes apliecinoša dokumenta abpusējas parakstīšanas dienā. Izpildītājs vienlaicīgi piegādā attiecīgajā pasūtījumā visas pasūtītās Preces vienības.
3.9. Izpildītājs nodrošina un veic piegādātās Preces izkraušanas darbus Preces piegādes vietā Pasūtītāja pilnvarotās personas norādītajās telpās.
3.10. Pasūtītāja pilnvarotā persona pārbauda piegādātās Preces atbilstību Līguma un tā pielikumu nosacījumiem, un nosūtītajam Preces piegādes pieteikumam, kā arī salīdzina Preces piegādes apliecinošā dokumentā norādītās Preces vienību skaita atbilstību elektroniski nosūtītajā Preces piegādes pieteikumā norādītajam. Ja Prece atbilst visām minētajām prasībām paraksta Preces piegādes apliecinošu dokumentu.
3.11. Ja Pasūtītājs konstatē neatbilstības, piegādi apliecinošais dokuments netiek parakstīts līdz trūkumu novēršanai, nosūtot Izpildītāja pilnvarotajai personai uz elektroniskā pasta adresi pretenziju. Šajā gadījumā maksājuma termiņš saskaņā ar 2.3., 2.4. apakšpunktu nesākas. 
3.12. Līguma, tā pielikumu nosacījumiem, Preces piegādes elektroniskam pieprasījumam (kvalitātes, kvantitātes, u.c. neatbilstības) neatbilstošas Preces piegādes gadījumā, Izpildītājs par saviem līdzekļiem bez papildus samaksas novērš pretenzijā norādītos Preces trūkumus vai apmaina to pret jaunu, Līguma, tā pielikumu nosacījumiem atbilstošu Preci.
3.13. Izpildītājs nodrošina apmācību darbam ar jauno drukāšanas iekārtu, fototehniku un papildaprīkojumu (t. sk. ne mazāk kā 3 (trīs) apliecību izgatavošanu) pirms piegādes apliecinoša dokumenta  Pušu abpusējas parakstīšanas vai pēc Pasūtītāja pieprasījuma, Pasūtītāja telpās Talejas ielā 1, Rīgā. 
3.14. Izpildītājs apmāca Pasūtītāja personālu latviešu valodā. 
3.15. Izpildītājs sagatavo un iesniedz jauno iekārtu, fototehnikas, aprīkojuma lietošanas instrukciju latviešu valodā 1 (vienā) eksemplārā.
3.16. Izpildītājs nodrošina Iekārtu apkopi un diagnostiku 1 (vienas) nedēļas laikā no pasūtījuma nosūtīšanas brīža.
4. Pušu saistības
4.1. Izpildītājs apņemas:
4.1.1. savlaicīgi un kvalitatīvi sniegt Pakalpojumu un piegādāt Preci atbilstoši Līguma nosacījumiem;
4.1.2. nodrošināt garantiju atbilstoši Līguma 1.pielikumā noteiktajam;
4.1.3. pēc Līguma 10.4.1.1.apakšpunktā noteiktās Pasūtītāja pilnvarotās personas pretenzijas saskaņā ar Līguma 1.pielikuma noteikto bez papildu maksas novērst trūkumus;
4.1.4. Līguma izpildē iesaistīt šādus speciālistus: 
4.1.4.1.  (tiks papildināts atbilstoši izvēlētā pretendenta piedāvājumam);
4.1.4.2. Nepieciešamības gadījumā Izpildītājs saskaņā ar Publisko iepirkumu likuma (turpmāk - PIL) 62.pantu ir tiesīgs nomainīt 4.1.4. apakšpunktā minētos speciālistus ar citiem speciālistiem vai piesaistīt papildu speciālistus, to rakstiski saskaņojot ar VID Informācijas tehnoloģiju pārvaldes direktoru vai personu, kura pilda viņa pienākumus. Informāciju par vēlmi nomainīt šajā apakšpunktā sākotnēji minētos speciālistus ar citiem speciālistiem vai piesaistīt papildu speciālistus Izpildītājs nosūta VID Informācijas tehnoloģiju pārvaldei uz elektroniskā pasta adresi: ITP.lietvediba@vid.gov.lv. Izpildītājs, rakstiski saskaņojot speciālistu nomaiņu un papildus speciālistu piesaisti, norāda piedāvātā speciālista vārdu, uzvārdu, personas kodu un esošo vai prognozējamo darba tiesisko attiecību veidu, skaidrojumu attiecīgā speciālista iesaistei Līguma izpildē un apliecina, ka uz piedāvāto speciālistu neattiecas Ministru kabineta 2025.gada 25.jūnija noteikumu Nr. 397 “Minimālās kiberdrošības prasības” (turpmāk – MK noteikumi Nr. 397) 86.4.apakšpunktā noteiktais ierobežojums, proti, speciālists nav MK noteikumu Nr. 397 86.1. un 94.2.apakšpunktā minētās valsts pilsonis, kā arī iesniedz Pasūtītājam attiecīgā speciālista personīgo apliecinājumu, ka viņš ir informēts par fizisko personu datu apstrādi ar mērķi pārliecināties par piedāvātā speciālista atbilstību kiberdrošības prasībām un piekrīt šādas pārbaudes veikšanai. Pasūtītājs pārbauda piedāvātā speciālista atbilstību un atbilstības gadījumā, speciālista nomaiņu vai papildu speciālista iesaisti Līguma izpildē saskaņo. Šādā gadījumā nav nepieciešams veikt Līguma grozījumus;
4.1.5. nodrošināt ar speciālistiem kontaktēšanās iespēju latviešu valodā;
4.1.6. Pasūtītāja pilnvarotajai personai ir tiesības elektroniski pieprasīt Izpildītāja speciālistu nomaiņu, ja Pasūtītāju neapmierina speciālistu darba produktivitāte, darba kvalitāte vai citi apstākļi;
4.1.7. [bookmark: _Hlk178257971]Izpildītājs 2 (divu) darba dienu laikā rakstveidā informē Pasūtītāju par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
4.1.8. Izpildītājs 2 (divu) darba dienu laikā rakstveidā informē Pasūtītāju, ja mainās Izpildītāja valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Izpildītājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: https://info.ur.gov.lv/#/data-search nav publicēta.
4.2. Pasūtītājs apņemas savlaicīgi veikt samaksu Līgumā noteiktajā kārtībā.
4.3. Garantijas laikā, konstatējot trūkumus vai defektus, Līguma 10.4.1.2.apakšpunktā noteiktās Pasūtītāja pilnvarotās personas nosūta uz Līguma 10.4.2.apakšpunktā noteiktās Izpildītāja pilnvarotās personas elektroniskā pasta adresi pretenziju, kurā norāda Pakalpojuma neatbilstību Līguma un tā pielikumu noteikumiem.

5. Pušu atbildība
5.1. Par Līguma noteikumu neizpildi vai nepienācīgu izpildi Puses ir atbildīgas Līgumā un Latvijas Republikā spēkā esošajos normatīvajos aktos noteiktajā kārtībā.
5.2. Pasūtītāja atbildība:
5.2.1. par Līguma 2.3.apakšpunktā noteiktā maksājuma termiņa kavējumu Izpildītājs prasa Pasūtītājam maksāt līgumsodu 0,1% (procenta vienas desmitās daļas) apmērā no termiņā nesamaksātās summas bez PVN par katru kavēto dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no termiņā nesamaksātās summas bez PVN.
5.3. Izpildītāja atbildība:
5.3.1. par Līguma 3.5., 3.6. apakšpunktā noteiktā piegādes termiņa kavējumu Pasūtītājs prasa Izpildītājam maksāt līgumsodu 0,1% (procenta vienas desmitās daļas) apmērā no attiecīgajā abpusēji apstiprinātajā izmaksu tāmē norādītās summas bez PVN par katru nokavēto dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no attiecīgajā abpusēji apstiprinātajā izmaksu tāmē norādītās summas bez PVN;
5.3.2. ja Izpildītājs neievēro Līgumā noteiktos informācijas neizpaušanas vai autortiesību nosacījumus, tad Pasūtītājs pieprasa Izpildītājam maksāt līgumsodu 1 000,00 EUR (viens tūkstotis euro un 00 centu) apmērā par katru tādu konstatētu gadījumu.
5.4. Pusēm ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas rīcības (darbība vai bezdarbība) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību un bezdarbību) un nodarītajiem zaudējumiem.
5.5. Ja nokavēta kādas Līgumā noteiktās saistības izpilde, līgumsods katrā atsevišķā tā piemērošanas gadījumā aprēķināms par periodu, kas sākas nākamajā kalendāra dienā pēc Līgumā noteiktās saistības izpildes termiņa un ietver dienu, kurā saistība izpildīta.
5.6. Līgumsoda samaksa neatbrīvo Puses no pārējo Līguma saistību izpildes un zaudējumu atlīdzināšanas pienākuma.
5.7. Par Līgumā noteikto nosacījumu pārkāpumu Pasūtītājs Izpildītājam aprēķina līgumsodu un izraksta e-rēķinu. Pasūtītājs, nosūtot e-rēķinu par līgumsoda piedziņu, piedāvā Izpildītājam 1 (viena) mēneša laikā sniegt atbildi par savu izvēli – līgumsodu ietvert nākamajā Pasūtītājam maksājamā summā (dzēst ieskaita veidā) vai nomaksāt to šādos termiņos, nepārsniedzot Līguma spēkā esamības termiņu:
5.7.1. 1 (vienā) mēnesī, ja līgumsoda apmērs nepārsniedz 1000 EUR (vienu tūkstoti euro);
5.7.2. 3 (trīs) mēnešos, ja līgumsoda apmērs ir no 1001 EUR (viena tūkstoša viena euro);
5.7.3. 6 (sešos) mēnešos, ja līgumsoda apmērs ir no 5 001 EUR (pieci tūkstoši viena euro) un vairāk.
5.8. Ja Izpildītājs, izvēlas līgumsodu dzēst ieskaita veidā, tad Izpildītājs, izrakstot e-rēķinu, e-rēķinā norāda kopējo summu, ieturēto līgumsoda summu, norādot Pasūtītāja līgumsoda e-rēķinu un samazina summu apmaksai par ieturētā līgumsoda summu. 
5.9. Ja Izpildītājs, atbildē uz 5.7. punktā norādīto Pasūtītāja vēstuli, izvēlas līgumsoda samaksu veikt maksājuma veidā un līgumsoda summa pārsniedz EUR 1001 (vienu tūkstoti un vienu euro), tad Izpildītājs ir tiesīgs lūgt sadalīt līgumsoda samaksu pa daļām. Šādā gadījumā Puses noslēdz vienošanos par līgumsoda samaksas grafiku un kopējais līgumsoda samaksas termiņš nevar pārsniegt Līguma darbības termiņu.
6. Preces garantija
6.1.  Izpildītājs garantē, ka piegādātā Prece atbildīs Līguma un tā pielikumu nosacījumiem, kā arī Latvijas Republikā spēkā esošo saistošo normatīvo aktu prasībām.
6.2. Izpildītājs nodrošina piegādātajai Precei 1 (viena) gada garantiju no katras attiecīgās Preces piegādes apliecinoša dokumenta abpusējas parakstīšanas dienas.
6.3. Garantijas laikā Izpildītājs nodrošina bezmaksas mutiskas konsultācijas par jaunās iekārtas lietošanu.
6.4. Ja Preces garantijas laikā atklājas Preces trūkumi, bojājumi, kas nav radušies Pasūtītāja vainas dēļ (Pasūtītājs ir ievērojis glabāšanas un/vai lietošanas prasības), Pasūtītāja pilnvarotā persona sagatavo motivētu pretenziju, kuru nosūta Izpildītāja pilnvarotajai personai uz elektroniskā pasta adresi. Izpildītājs par saviem līdzekļiem bez papildu samaksas 5 (piecu) nedēļu laikā no Pasūtītāja pilnvarotās personas pretenzijas nosūtīšanas dienas novērš piegādātās Preces trūkumus vai apmaina to pret jaunu Līguma un tā pielikumu nosacījumiem atbilstošu Preci. Attiecībā uz izejmateriāliem minētais termiņš ir 2 (divas) nedēļas no pretenzijas nosūtīšanas dienas.	Comment by Laura Valuže: Lūdzu pārbaudīt redakciju. Doma ir, ka izejmateriālu piegādes termiņš ir 2 nedēļas, bet visam citam (drukāšanas iekārtai, fototehnikai, papildaprīkojumam)  – 5 nedēļas.	Comment by Marita Rautmane: Nav iebildumu
6.5. Līguma garantijas noteikumi attiecas uz garantijas darbības laikā neierobežotu reižu skaitu veiktu Preces trūkumu novēršanu vai apmaiņu.
6.6. Ja Izpildītāja tehniskajā piedāvājumā noteiktie garantijas nosacījumi ir detalizētāki vai stingrāki nekā Līguma tekstā, piemērojami tehniskā piedāvājuma nosacījumi.
7. Līguma darbības termiņš
7.1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu.
7.2. Pasūtītāja pilnvarotā persona pasūta Pakalpojuma sniegšanu un Preces piegādi līdz brīdim, kad iestājas viens no šādiem nosacījumiem (atkarībā no tā, kurš nosacījums iestājas pirmais):
7.2.1. ir pagājuši 3 (trīs) gadi no Līguma spēkā stāšanās dienas;
7.2.2. ir izlietota Līguma 2.1.apakšpunktā norādītā Līguma kopējā summa.
7.3.  Līgums ir spēkā līdz Pušu saistību pilnīgai izpildei. 
7.4. Pusēm vienojoties, Līgumu var pagarināt līdz 5 (pieciem) gadiem, ja nav izlietota Līguma 2.1.apakšpunktā kopējā Līguma summa.
7.5. [bookmark: _Hlk178256020] Izpildītājs var vienpusēji atkāpties no Līguma pirms noteiktā termiņa, rakstiski brīdinot VID vismaz 6 (sešus) mēnešus iepriekš, ja Līgumā nav tieši noteikts citādi.
7.6. Pasūtītājam ir tiesības vienpusēji atkāpties no Līguma, rakstiski brīdinot Izpildītāju vismaz 15 (piecpadsmit) dienas iepriekš šādos gadījumos:
7.6.1. Izpildītājs Līguma noslēgšanas vai Līguma izpildes laikā sniedzis nepatiesas ziņas vai apliecinājumus;
7.6.2. Izpildītājs Līguma noslēgšanas vai Līguma izpildes laikā pārkāpis normatīvo aktu attiecībā uz Līguma slēgšanu vai izpildi;
7.6.3. ir pasludināts Izpildītāja maksātnespējas process vai iestājušies citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē VID tiesības, kuras izriet no Līguma;
7.6.4. [bookmark: _Hlk178256422]Izpildītājs ir Pasūtītājam nodarījis zaudējumus;
7.6.5. Izpildītājs ir patvaļīgi pārtraucis Līguma izpildi, t.sk., ja Izpildītājs nav sasniedzams juridiskajā adresē vai deklarētajā dzīvesvietas adresē.
7.7. Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to Izpildītājam:
7.7.1.  ja atbilstoši Starptautisko un Latvijas Republikas nacionālo sankciju likumam Līguma 4.1.8.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;
7.7.2. ja uz Izpildītāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
7.8. VID var vienpusēji atkāpties no Līguma pirms noteiktā termiņa, rakstiski brīdinot Izpildītāju vismaz 6 (sešus) mēnešus iepriekš, ja Līgumā nav tieši noteikts citādi.
7.9. [bookmark: _Hlk178256834]Līguma 7.6.apakšpunktā noteiktajos gadījumos Līgums tiek uzskatīts par izbeigtu, ja Izpildītājs 15 (piecpadsmit) dienu laikā pēc attiecīgā paziņojuma nosūtīšanas dienas nav cēlis iebildumus un nav novērsis pārkāpumus, kas ir par pamatu tam, ka VID atkāpjas no Līguma. Šādā gadījumā VID neatlīdzina Izpildītājam zaudējumus un izdevumus saistībā ar Līguma izbeigšanu.
7.10. Katrai no Pusēm ir tiesības vienpusēji atkāpties no Līguma, ja otra Puse nepilda vai nepienācīgi pilda kādu no Līguma būtiskajiem noteikumiem, par to rakstiski un motivēti brīdinot otru Pusi 1 (vienu) mēnesi iepriekš, izņemot Līguma 7.6., 7.7. un 7.9.apakšpunktā noteiktajā gadījumā.
7.11. Pusei, kura nav pildījusi Līguma būtiskos nosacījumus un ir saņēmusi motivētu rakstisku brīdinājumu par vienpusēju atkāpšanos no Līguma, ir pienākums 2 (divu) nedēļu laikā no brīdinājuma saņemšanas dienas novērst brīdinājumā norādītos būtiskos Līguma noteikumu pārkāpumus. Ja būtiskās atkāpes no Līguma noteikumiem šajā apakšpunktā paredzētajā termiņā netiek novērstas, Līgums tiek izbeigts Līguma 7.10.apakšpunktā noteiktajā kārtībā 30. (trīsdesmitajā) dienā pēc brīdinājuma saņemšanas.
7.12. Ja Līgums tiek izbeigts pirms termiņa VID ir pienākums veikt samaksu par Izpildītāja faktiski izpildītajiem un no VID puses pieņemtajiem darbiem.
7.13. Neskatoties uz Līguma izbeigšanu, Izpildītājs nodrošina Līgumā norādīto garantijas nosacījumu savlaicīgu un kvalitatīvu izpildi, izņemot Līguma 7.6. vai 7.7.apakšpunktā noteikto gadījumu.
8. Informācijas neizpaušana
8.1. Izpildītājam Pakalpojuma ietvaros iesniedzamajā materiālā ir aizliegts iekļaut jebkādas norādes, kas satur ierobežojumus Pasūtītājam pilnīgi brīvi rīkoties (sadalīt, publicēt, iekļaut izvilkumus citos tekstos, nodot citām personām u.c.) ar Izpildītāja iesniegto materiālu. Izpildītājs nedrīkst nekādos gadījumos pieprasīt, lai Pasūtītājs, jebkādi izmantojot materiālu, obligāti publicē atsauces uz Izpildītāju. Šajā apakšpunktā raksturotās norādes, rīkojoties ar tiem vai jebkādām to daļām, Pasūtītājs neņem vērā.
8.2. Izpildītājs apņemas visā Līguma darbības laikā, kā arī pēc tam neizpaust trešajām personām Līguma tekstu, kā arī sakarā ar Līguma izpildi iegūto, tā rīcībā esošo tehnisko, finansiālo un citu informāciju par Pasūtītāju vai trešajām personām. Visa informācija, ko Pasūtītājs sniedz Izpildītājam Līguma izpildes laikā, tiek uzskatīta par neizpaužamu un nevar tikt izpausta vai padarīta publiski pieejama bez Pasūtītāja rakstiskas piekrišanas.
8.3. Augstāk minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikā spēkā esošajos normatīvajos aktos noteiktajām prasībām (iekļauta Pasūtītāja administrācijas un grāmatvedības sagatavotos publiska rakstura pārskatos un atskaitēs u.tml.).
8.4. Puses apņemas ievērot ar ierobežotas pieejamības informācijas aizsardzību saistīto normatīvo aktu prasības, kā arī ievērot regulas “EIROPAS PARLAMENTA UN PADOMES REGULAS (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” (turpmāk – Regula) un Latvijas Republikas normatīvajos aktos noteiktās prasības fizisko personu datu apstrādei un aizsardzībai. Kā arī garantē, ka tiks īstenoti atbilstoši tehniskie un organizatoriskie aizsardzības pasākumi tādā veidā, ka Izpildītāja uz Līguma pamata veiktajā personas datu apstrādē tiks nodrošināta datu subjekta tiesību aizsardzība. Pasūtītājs ir personas datu pārzinis Vispārīgās datu aizsardzības regulas izpratnē, savukārt Izpildītājs darbojas kā personas datu apstrādātājs. Izpildītājs apstrādā personas datus tikai Pasūtītāja uzdevumā un saskaņā ar tā dokumentētajiem norādījumiem, vienīgi Līguma izpildes nodrošināšanas nolūkos. Izpildītājs nodrošina Regulas (ES) 2016/679 28.pantā noteikto prasību izpildi, tai skaitā: personas datu konfidencialitāti; atbilstošus tehniskos un organizatoriskos drošības pasākumus; personas datu neizpaušanu trešajām personām bez Pasūtītāja rakstiskas piekrišanas; personas datu dzēšanu vai nodošanu Pasūtītājam pēc Līguma izbeigšanas.
8.5. Personas datu aizsardzības pārkāpuma gadījumā Puses bez nepamatotas kavēšanās un, ja iespējams, ne vēlāk kā 72 stundu laikā no brīža, kad pārkāpums tām kļuvis zināms, paziņo par fizisko personu datu aizsardzības pārkāpumu uzraudzības iestādei, kā arī Izpildītājs paziņo Pasūtītājam. Pēc fizisko personu datu aizsardzības pārkāpuma sniedz Pasūtītājam pieprasīto informāciju, tai skaitā par veiktajiem organizatoriskajiem drošības pasākumiem.
9. Nepārvaramā vara
9.1.	Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā.
9.2.	Par nepārvaramu varu netiek uzskatīti Pakalpojuma ietvaros izmantoto materiālu un rezerves daļu vai to piegādes kavējumi vai Līguma nosacījumiem atbilstošo speciālistu nepieejamība (ja vien minētās problēmas tieši neizriet no nepārvaramas varas).
9.3.	Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
9.4.	Puses tiek atbrīvotas no atbildības saskaņā ar Līguma 9.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 9.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
9.5.	Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.
10. Citi noteikumi
10.1. Līgums atspoguļo Pušu vienošanos attiecībā uz Līguma priekšmetu un atceļ visas iepriekšējās sarunas, saraksti un vienošanās, kas pastāvējušas starp Pusēm līdz Līguma noslēgšanai attiecībā uz Līguma priekšmetu.
10.2. Jautājumus, kas nav atrunāti Līgumā, Puses risina saskaņā ar Latvijas Republikā spēkā esošiem normatīvajiem aktiem.
10.3. Pusei nav tiesību pilnīgi vai daļēji nodot Līgumā noteiktās saistības trešajām personām bez otras Puses rakstiskas piekrišanas.
10.4. Puses vienojas, ka turpmāk ar Līguma izpildi saistītos jautājumus kārtos šādas Pušu pilnvarotās personas:
10.4.1.	no Pasūtītāja puses:
10.4.1.1. Līguma ietvaros nosūtīt pieprasījumus, pieteikumus, Pakalpojumu pasūtījumus un parakstīt Līgumā noteiktās Izmaksu tāmes – ______________ (e‑pasts: vid@vid.gov.lv) vai ______________ (e‑pasts: vid@vid.gov.lv);
10.4.1.2. Līguma ietvaros apliecināt Pakalpojuma veikšanu (t.sk. parakstīt attiecīgos aktus), kā arī veikt citas ar Līgumi izpildi saistītas darbības, izņemot Līguma 10.4.1.1.apakšpunktā minētās darbības – __________ (tālrunis:   , e‑pasts:__) vai ________ (tālrunis: __, e‑pasts: ____);
10.4.2.	no Izpildītāja puses: _______ (tālrunis: __, e-pasts: ________). 
10.5. Pušu pilnvarotās personas savstarpējā sarakstē (arī pieteikumu un pretenziju nosūtīšanā), kas saistīta ar Līguma izpildi, izmanto e-pastu. Vēstules nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pastam laiks tiek fiksēts un saglabāts arī elektroniskā formātā), kas nepieciešamības gadījumā katrai no Pusēm var kalpot par pierādījumu par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Izpildītāju par Līgumā noteikto termiņu neievērošanu, kā arī uzdevumu neizpildi. Visa Pušu savstarpējā sarakste, kā elektroniskā, tā izdrukas (papīra formā) nepieciešamības gadījumā, var kalpot par pierādījumiem.
10.6. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti, tālruņa numuri, adreses u.c., tad tā nekavējoties, bet ne vēlāk kā 5 (piecu) darba dienu laikā rakstiski, nosūtot vēstuli, paziņo par to otrai Pusei. Šāds paziņojums kļūst saistošs otrai Pusei 7. (septītajā) darba dienā pēc tā nosūtīšanas dienas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Vēstules par šajā punktā minēto informācijas nomaiņu no Pasūtītāja puses ir tiesīgs parakstīt Valsts ieņēmumu dienesta patstāvīgās struktūrvienības vadītājs vai persona, kura viņu aizvieto.
10.7. Pušu reorganizācija nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu tiesību pārņēmējam. Gadījumā, ja Pasūtītājs tiek reorganizēts, Pasūtītājs savas no Līguma izrietošās tiesības un pienākumus var nodot Pasūtītāja tiesību pārņēmējam pilnā apjomā vai daļēji. Puses šādā gadījumā veic grozījumus Līgumā. Izpildītajam nav tiesību atteikt grozījumu veikšanai Līgumā šādos gadījumos, kā arī Izpildītājs apņemas bez ierunām apstiprināt Pasūtītāja un Pasūtītāja tiesību pārņēmēja Līguma tiesību un pienākumu sadalījumu atbilstoši Pasūtītāja reorganizācijai. Izpildītājs brīdina Pasūtītāju par šādu apstākļu iestāšanos (Izpildītāja reorganizāciju) vismaz 1 (vienu) mēnesi iepriekš 
10.8. Izpildītājs nedrīkst nodot savas tiesības, kas saistītas ar Līgumu, trešajai personai bez Pasūtītāja iepriekšējas rakstveida piekrišanas.
10.9. Par Līguma grozījumiem un papildinājumiem, izņemot Līguma 4.1.4.apakšpunktā un Līguma 10.6.apakšpunktā noteiktos gadījumus, Puses vienojas rakstiski. Minētie Līguma grozījumi un papildinājumi pēc Pušu abpusējas parakstīšanas kļūst par Līguma neatņemamu sastāvdaļu.
10.10. Puses var veikt šādus būtiskus Līguma grozījumus – precizēt Līgumā noteikto Pakalpojumu specifikāciju, ja šādu grozījumu nepieciešamību pamato objektīvi apstākļi, kas nav atkarīgi no Pušu gribas vai, lai novērstu kļūdas.
10.11. Izpildītājs apliecina, ka: 
10.12. Līguma saistību izpildē neveiks darījumus (neiegādāsies Preces vai Pakalpojumu) ar tādu fizisku vai juridisku personu, kurai ir piemērotas (tai skaitā tās valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
10.13. uz Izpildītāju neattiecas  Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais.
10.14. Izpildītāja piesaistītais PIL 63.panta otrajā daļā minētais apakšuzņēmējs, ir ________________. Šajā apakšpunktā minētajam apakšuzņēmējam nododamā Līguma izpildes daļa ir _________________. (Apakšpunkts tiks papildināt atbilstoši izvēlētā pretendenta piedāvājumam).
10.15. Izpildītāja piesaistītais apakšuzņēmējs, uz kura iespējām Izpildītājs balstījies, lai apliecinātu savu kvalifikāciju ir ________________. (Apakšpunkts tiks papildināt atbilstoši izvēlētā pretendenta piedāvājumam).
10.16. Izpildītājs nav tiesīgs bez saskaņošanas ar Pasūtītāju veikt apakšuzņēmēju iesaistīšanu Līguma izpildē.
10.17. Piedāvājot apakšuzņēmēju iesaistīšanu, Izpildītājs iesniedz Pasūtītājam apliecinājumu, ka uz piedāvāto apakšuzņēmēju neattiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais.
10.18. Izpildītājam ir pienākums informēt Pasūtītāju par jaunu apakšuzņēmēju piesaisti un to atbilstību Līguma 10.17.apakšpunktā noteiktajām prasībām. Izpildītājam ir pienākums, nodrošinot MK noteikumu Nr. 397 90.punktā noteikto, nomainīt Izpildītāja piesaistīto apakšuzņēmēju, ja attiecībā uz apakšuzņēmēja jauno valdes vai padomes locekli, dalībnieku, kapitāla daļu īpašnieku, patiesā labuma guvēju iestājas MK noteikumu Nr. 397 86. un 94.1.punktā noteiktais ierobežojums.	Comment by Daiga Bekere: 9.7 apakšpunkta šajā dokumentā nav (ir līdz 9.5)
10.19. Izpildītājs nav tiesīgs bez saskaņošanas ar Pasūtītāju veikt apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē.
10.20. Piedāvājot apakšuzņēmēju nomaiņu vai jaunu apakšuzņēmēju iesaisti Izpildītājs iesniedz Pasūtītājam:
10.21. apliecinājumu, ka uz piedāvāto apakšuzņēmēju neattiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais;
10.22. apliecinājumu saskaņā ar MK noteikumu Nr. 397 90.punktu, ka uz piedāvāto apakšuzņēmēju neattiecas MK noteikumu Nr. 397 86. un 94.1.punktā noteiktie ierobežojumi.
10.23. Pasūtītājs nepiekrīt minētajai apakšuzņēmēju piesaistei, ja pastāv kāds no šādiem nosacījumiem: 
10.23.1. Izpildītāja piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām un Līguma 10.17. vai 10.18.apakšpunktā noteiktajām prasībām;
10.23.2. tiek piesaistīts apakšuzņēmējs, uz kura iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību paziņojumā par Līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā Izpildītājs atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 42. panta otrās daļā 1., 2., 3., 4. un 11. punktā minētajiem pretendentu izslēgšanas iemesliem;
10.23.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 EUR (desmit tūkstoši euro) no kopējās Līguma vērtības, atbilst PIL 42.panta pirmajā (atbilstoši Pasūtītāja norādītajam paziņojumā par Līgumu vai iepirkuma procedūras dokumentos) minētajiem pretendentu izslēgšanas noteikumiem; 
10.23.4. apakšuzņēmēja piesaistes rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem; 
10.23.5. Pasūtītājs nepiekrīt apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
10.24. Pārbaudot apakšuzņēmēja atbilstību, Pasūtītājs piemēro PIL 42.panta noteikumus. PIL 42.panta ceturtās daļas 2., 3. un 4. punktā minētos termiņus skaita nodienas, kad lūgums par apakšuzņēmēja nomaiņu iesniegts Pasūtītājam.
10.25. Pasūtītājs pieņem lēmumu atļaut jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 42.panta noteikumiem. Pasūtītāja vārdā šajā apakšpunktā noteikto lēmumu pieņem Valsts ieņēmumu dienesta Administratīvās pārvaldes direktors vai persona, kura viņu aizvieto.
10.26. Strīdus, kas var rasties šī Līguma izpildes rezultātā vai sakarā ar šo Līgumu, Puses risina savstarpējo pārrunu ceļā. Ja vienošanās netiek panākta, tad strīds tiks risināts Latvijas Republikā spēkā esošajos normatīvajos aktos paredzētajā kārtībā. 
10.27. Izpildītāja patiesā labuma guvējs ir _______. Izpildītājam ir pienākums nekavējoties ziņot VID par Izpildītāja patiesā labuma guvēja maiņu. 
10.28. Ja kāds no Līguma punktiem var izrādīties nelikumīgs vai nesaistošs, tas neietekmēs ar Līgumu uzliktās saistības un tiesības kopumā. Līgumam tiek piemērots Latvijas Republikā spēkā esošais normatīvo aktu regulējums.
10.29. Elektronisko dokumentu apmaiņā to sagatavošanai lietojama Microsoft Office programmatūra, ja nav īpašas vajadzības apmainīties ar dokumentiem, kas izstrādāti ar citu lietojumprogrammu palīdzību. 
10.30. Līgums sagatavots latviešu valodā ar 2 (diviem) pielikumiem elektroniska dokumenta veidā un parakstīts ar drošu elektronisko parakstu.
11. Pušu paraksti un rekvizīti
	Pasūtītājs:
Valsts ieņēmumu dienests
Talejas iela 1, Rīga, LV-1978
NMR kods: 90000069281
Tālr.: 67122689
e-pasts: vid@vid.gov.lv
Norēķinu rekvizīti: 
Valsts kase
Kods: TRELLV22
Konta Nr.:
 
	Izpildītājs:


Reģ. Nr.: 
Tālrunis: 
e-pasts: 
Norēķinu rekvizīti:

Kods: 
Konta Nr.: 

	ģenerāldirektor_
	




1.pielikums
Līgumam Nr. FM VID 2026/143

Tehniskā specifikācija

Valsts ieņēmumu dienests, tā ģenerāldirektor_ ___________personā, kur_ rīkojas saskaņā ar ________ (turpmāk – “Pasūtītājs” vai arī “VID”), no vienas puses, un
______________, tā_ _____________ personā, kur_ rīkojas saskaņā ar _____ (turpmāk – Izpildītājs), no otras puses, abi kopā saukti arī kā “Puses”, bet atsevišķi kā “Puse”, pamatojoties uz iepirkuma Nr. FM VID 2026/143 “VID darbinieku dienesta apliecību izgatavošanas risinājuma uzturēšana un izejmateriālu piegāde” rezultātiem, vienojas par šādu Pakalpojuma ietvaros veicamo minimālo darbu aprakstu: 

(Tiks papildināts atbilstoši Iepirkuma nolikumam un izvēlētā pretendenta piedāvājumam)


































2.pielikums
Līgumam Nr. FM VID 2026/143

Pakalpojuma cenas

Valsts ieņēmumu dienests, tā ģenerāldirektor_ ________ personā, kur_ rīkojas saskaņā ar ____________ (turpmāk – “Pasūtītājs” vai arī “VID”), no vienas puses, un
_____________, tā_ ________________ personā, kur_ rīkojas saskaņā ar _________ (turpmāk – Izpildītājs), no otras puses, abi kopā saukti arī kā “Puses”, bet atsevišķi kā “Puse”, pamatojoties uz iepirkuma Nr. FM VID 2026/143 “VID darbinieku dienesta apliecību izgatavošanas risinājuma uzturēšana un izejmateriālu piegāde” rezultātiem, vienojas par šādām Pakalpojuma un Preces cenām:

(Tiks papildināts atbilstoši Iepirkuma nolikumam un izvēlētā pretendenta piedāvājumam)









DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

